Automobil i kombi su pod policijskom pratnjom zaobišli dugu kolonu na graničnom prijelazu Bregana, u kojoj skijaši čekaju i više od sat vremena

Na graničnom prijelazu Bregana je nastala prava gužva zbog većeg broja građana koji idu na skijanje u inozemstvo.

Iako brojni skijaši čekaju u koloni najmanje sat vremena, jedan Chrysler s krovnim koferom i VW kombi zagrebačkih registracija su u ekspresnom roku prešli granicu, a sve je uspio zabilježiti fotoreporter Pixsella.

Sadržaj se nastavlja...

(Goran Jakus/PIXSELL)

Pod policijskom pratnjom, zaobišli su gužvu na graničnom prijelazu Bregana i nastavili dalje.

Doznajemo da je riječ o Željku Reineru, koji funkcijom predsjednika Sabora spada u prvu kategoriju štićenih osoba i samim time uvijek mora imati pratnju. Odlazak na skijanje potvrdio nam je i sam Reiner.

"Vozio sam se u svom vlastitom autu, vozila me supruga. Ako netko pokušava od toga bilo što napraviti, onda se očito malo zeznuo", rekao je Reiner za RTL.